Az EGT-Vegyesbizottság 40/2003 határozata

(2003. május 16.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. január 31-i 3/2003 EGT-vegyesbizottsági határozat [1] módosította.

(2) A mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvet [2] be kell építeni a Megállapodásba.

(3) A cukorrépa-vetőmag forgalmazásáról szóló, 2002. június 13-i 2002/54/EK tanácsi irányelvet [3] be kell építeni a Megállapodásba.

(4) A zöldségvetőmagok forgalmazásáról szóló, 2002. június 13-i 2002/55/EK tanácsi irányelvet [4] be kell építeni a Megállapodásba.

(5) Az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvet [5] be kell építeni a Megállapodásba.

(6) Az olaj- és rostnövények vetőmagjának forgalmazásáról szóló 2002/57/EK irányelv módosításáról szóló, 2002. július 19-i 2002/68/EK tanácsi irányelvet [6] be kell építeni a Megállapodásba.

(7) Az egyes növények vetőmagjaira és szaporítóanyagaira vonatkozó, a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK [7] tanácsi irányelv szerinti közösségi összehasonlító kísérletek és vizsgálatok szabályainak megállapításáról szóló, 2002. szeptember 16-i 2002/756/EK bizottsági határozatot be kell építeni a Megállapodásba.

(8) A 2002/53/EK irányelv hatályon kívül helyezi a 70/457/EGK tanácsi irányelvet [8], amely be van építve a Megállapodásba, és amelyet ezért el kell hagyni a Megállapodásból.

(9) A 2002/54/EK irányelv hatályon kívül helyezi a 66/400/EGK tanácsi irányelvet [9], amely be van építve a Megállapodásba, és amelyet ezért el kell hagyni a Megállapodásból.

(10) A 2002/55/EK irányelv hatályon kívül helyezi a 70/458/EGK tanácsi irányelvet [10], amely be van építve a Megállapodásba, és amelyet ezért el kell hagyni a Megállapodásból.

(11) A 2002/57/EK irányelv hatályon kívül helyezi a 69/208/EGK tanácsi irányelvet [11], amely be van építve a Megállapodásba, és amelyet ezért el kell hagyni a Megállapodásból.

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének III. fejezete az alábbiak szerint módosul:

1. Az 1. rész a 9. pontot (74/268/EGK bizottsági irányelv) követően a következő pontokkal egészül ki:

"10. 32002 L 0053: A Tanács 2002. június 13-i 2002/53/EK irányelve mezőgazdasági növényfajok közös fajtajegyzékéről (HL L 193., 2002.7.20., 1. o.).

Az irányelv rendelkezéseit a megállapodás alkalmazásában a következő kiigazítással kell alkalmazni:

Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában a Megállapodásba be lettek építve.

11. 32002 L 0054: A Tanács 2002. június 13-i 2002/54/EK irányelve a cukorrépa-vetőmag forgalmazásáról (HL L 193., 2002.7.20., 12. o.).

Az irányelv rendelkezéseit a megállapodás alkalmazásában a következő kiigazítással kell alkalmazni:

Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában a Megállapodásba be lettek építve.

12. 32002 L 0055: A Tanács 2002. június 13-i 2002/55/EK irányelve a zöldségvetőmagok forgalmazásáról (HL L 193., 2002.7.20., 33. o.).

Az irányelv rendelkezéseit a megállapodás alkalmazásában a következő kiigazítással kell alkalmazni:

Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában a Megállapodásba be lettek építve.

13. 32002 L 0057: A Tanács 2002. június 13-i 2002/57/EK irányelve az olaj- és rostnövények vetőmagjának forgalmazásáról (HL L 193., 2002.7.20., 74. o.), az alábbi módosítással:

- 32002 L 0068: A Tanács 2002. július 19-i 2002/68/EK irányelve (HL L 195., 2002.7.24., 32. o.).

Az irányelv rendelkezéseit a megállapodás alkalmazásában a következő kiigazítással kell alkalmazni:

Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában a Megállapodásba be lettek építve."

2. Az 1. részben az 1. pont (66/400/EGK tanácsi irányelv), a 4. pont (69/208/EGK tanácsi irányelv), az 5. pont (70/457/EGK tanácsi irányelv) és a 6. pont (70/458/EGK tanácsi irányelv) szövegét el kell hagyni.

3. A 2. rész a 20. pontot (2002/454/EK bizottsági határozat) követően a következő ponttal egészül ki:

"21. 32002 D 0756: A Bizottság 2002. szeptember 16-i 2002/756/EK határozata az egyes növények vetőmagjaira és szaporítóanyagaira vonatkozó, a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti közösségi összehasonlító kísérletek és vizsgálatok szabályainak megállapításáról (HL L 252., 2002.9.20., 33. o.).

A határozat rendelkezéseit a Megállapodás alkalmazásában az alábbi kiigazítással kell alkalmazni:

Az egyéb jogi aktusokra való hivatkozásokat a határozatban abban a mértékben és formában kell relevánsnak tekinteni, amilyen mértékben és formában a Megállapodásba be lettek építve."

2. cikk

A 2002/53/EK, a 2002/54/EK, a 2002/55/EK, a 2002/57/EK és a 2002/68/EK irányelv, valamint a 2002/756/EK határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. május 17-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [12].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. május 16-án.

az EGT-Vegyesbizottság részéről

az elnök

P. Westerlund

[1] HL L 94., 2003.7.20., 47. o.

[2] HL L 193., 2002.7.20., 1. o.

[3] HL L 193., 2002.7.20., 12. o.

[4] HL L 193., 2002.7.20., 33. o.

[5] HL L 193., 2002.7.20., 74. o.

[6] HL L 195., 2002.7.24., 32. o.

[7] HL L 252., 2002.9.20., 33. o.

[8] HL L 225., 1970.10.12., 1. o.

[9] HL L 125., 1966.7.11., 2290. o.

[10] HL L 225., 1970.10.12., 7. o.

[11] HL L 169., 1969.7.10., 3. o.

[12] Alkotmányos követelmények nem merültek fel.

--------------------------------------------------